Príloha č. 4

**(Návrh)**

**RÁMCOVÁ DOHODA**

***„Hlasové telekomunikačné služby“***

uzatvorená podľa § 269 ods.2 zákona č. 513/1991 Z. z. Obchodného zákonníka v znení

neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej v texte len „dohoda“ alebo ,,rámcová dohoda“)

**Článok I.**

**ZMLUVNÉ STRANY**

1. **Objednávateľ:**

Obchodné meno: Mestská časť Bratislava–Vrakuňa

Sídlo: Šíravská 7, 821 07 Bratislava

Štatutárny zástupca: JUDr. Ing. Martin Kuruc, starosta

IČO: 00 603 295

DIČ: 2020840118

Bankové spojenie: Všeobecná úverová banka, a.s.

Číslo účtu: SK30 0200 0000 0000 0442 4062

Oprávnená osoba vo veciach technických: Andrea Máleková

Telefón: +421 2 40204089

E-mail: andrea.malekova@vrakuna.sk

(ďalej v texte len „objednávateľ“ alebo „mestská časť“)

a

2. **Poskytovateľ:**

Obchodné meno:

Zastúpený:

Tel./Fax:

IČO:

IČ DPH:

DIČ:

Bankové spojenie:

Číslo účtu:

Zodpovedná osoba

E-mail:

Zapísaná v:

(ďalej v texte len „poskytovateľ“)

Pre účely tejto rámcovej dohody sa poskytovateľ a objednávateľ označujú tiež spoločne aj ako „zmluvné strany“ alebo jednotlivo „zmluvná strana“.

**Článok II.**

**Úvodné ustanovenia**

1. Túto rámcovú dohodu uzatvárajú zmluvné strany ako výsledok verejného obstarávania zákazky s nízkou hodnotou vyhlásenej objednávateľom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorým je mestská časť Bratislava-Vrakuňa dňa 18.03.2022 na predmet zákazky **„Hlasové telekomunikačné služby“.**
2. Poskytovateľ je úspešným uchádzačom v procese verejného obstarávania na poskytnutie predmetu zákazky uvedenom v článku III tejto dohody ako predmet dohody.
3. Zmluvné strany týmto vyhlasujú, že sú spôsobilé túto dohodu uzatvoriť a plniť záväzky z nej vyplývajúce.

**Článok III.**

**Predmet dohody**

1. Predmetom tejto dohody je záväzok poskytovateľa postupne poskytovať objednávateľovi komplexné, bežné a ekonomicky výhodné hlasové telekomunikačné služby a to v súlade „Opisom predmetu zákazky“, ktorý tvorí Prílohu č. 1 tejto dohody v rozsahu a obsahu  víťaznej cenovej ponuky poskytovateľa zo dňa .............., ktorá tvorí Prílohu č. 2 tejto dohody počas platnosti tejto dohody a za podmienok dohodnutých v tejto dohode (ďalej ako „predmet dohody“ alebo „služby“).

2. Touto dohodou sú vymedzené rámcové podmienky, za ktorých sa poskytovateľ zaväzuje poskytovať objednávateľovi predmet dohody za podmienok dohodnutých v tejto dohode ako aj na základe samostatných Zmlúv o poskytovaní verejných služieb uzavretých na základe tejto dohody, prípadne iných zmlúv (ďalej len „čiastkové zmluvy“), ako aj v zmysle Všeobecných podmienok poskytovateľa na poskytovanie verejnej telefónnej služby (ďalej len „všeobecné podmienky“), ktoré nesmú byť uzavreté v rozpore s touto dohodou, so zákonom o verejnom obstarávaní a so zákonom č. 351/2011 Z.z o elektronických komunikáciách v znení neskorších predpisov. V prípade rozporu medzi ustanoveniami tejto dohody a ustanoveniami zmluvy o poskytovaní verejných služieb, alebo ustanoveniami čiastkových zmlúv, alebo ustanoveniami všeobecných podmienok sa používajú výhradne ustanovenia tejto dohody. Ustanovenia zmluvy o poskytovaní verejných služieb, ustanovenia čiastkových zmlúv, alebo ustanovenia všeobecných obchodných podmienok a interných aktov Poskytovateľa, ktoré sú v rozpore s touto dohodou sú absolútne neplatné.

1. Predmetom tejto dohody je aj záväzok objednávateľa riadne a včas poskytnutú službu od poskytovateľa prevziať a zaplatiť dohodnutú cenu alebo jej časť podľa tejto dohody.

**Článok IV.**

**Plnenie predmetu dohody**

1. Poskytovateľ sa zaväzuje poskytovať služby objednávateľovi za podmienok definovaných v tejto rámcovej dohode a na základe požiadaviek a doručených písomných objednávok objednávateľa. Poskytovateľ sa zaväzuje začať poskytovať služby objednávateľovi bezodkladne po doručení objednávky, za podmienok definovaných v tejto rámcovej dohode.
2. Poskytovateľ sa zaväzuje bezodkladne po nadobudnutí účinnosti tejto dohody zriadiť pre objednávateľa virtuálnu privátnu sieť (ďalej len „VPS“) a to bez prerušenia funkčnosti existujúcich poskytovaných telekomunikačných služieb.
3. Poskytovateľ nie je oprávnený podmieňovať poskytnutie akýchkoľvek zliav a zvýhodnených cien v zmysle tejto dohody žiadnymi obmedzeniami a požiadavkami (napr. minimálny obrat objednávateľa, minimálna priemerná mesačná fakturovaná suma za poskytnuté služby a koncové zariadenia v zmysle tejto dohody a pod.).
4. Poskytovateľ je povinný na vyžiadanie a podľa potreby objednávateľa poskytovať objednávateľovi informácie súvisiace s poskytovaním predmetu plnenia, súčinnosť pri ich uvádzaní do prevádzky, ako aj informácie súvisiace s využívaním služieb poskytovateľa.
5. Objednávateľ sa zaväzuje poskytnúť poskytovateľovi primeranú súčinnosť potrebnú na plnenie predmetu tejto dohody.
6. Objednávateľ sa zaväzuje určiť a splnomocniť kontaktnú osobu, ktorá bude oprávnená v mene a na účet objednávateľa rokovať s poskytovateľom a vykonávať všetky potrebné právne úkony vo všetkých záležitostiach súvisiacich s touto dohodou alebo s jednotlivými čiastkovými zmluvami.
7. Kontaktné osoby objednávateľa a poskytovateľa sú uvedené v článku I tejto dohody. V prípade zmeny kontaktnej osoby objednávateľa alebo poskytovateľa, sa dotknutá zmluvná strana zaväzuje najneskôr do 3 dní o tejto zmene písomne informovať druhú zmluvnú stranu.
8. Táto dohoda sa uzatvára na dobu určitú na 36 mesiacov, alebo do vyčerpania maximálnej celkovej ceny za poskytnutie predmetu dohody uvedenej v článku V ods. 2 tejto dohody podľa toho, ktorá z uvedených skutočností nastane skôr. O takomto vyčerpaní maximálnej celkovej ceny predmetu dohody bude poskytovateľ objednávateľa písomne informovať.

**Článok V.**

**Cena za predmet dohody a platobné podmienky**

1. Cena za riadne poskytnutie predmetu dohody je stanovená dohodu zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa zákon o cenách vykonáva a v zmysle víťaznej cenovej ponuky poskytovateľa zo dňa .........., ktorá tvorí neoddeliteľnú Prílohu č. 2 tejto dohody ako cena pevná a nemenná a sú v nej zahrnuté všetky náklady poskytovateľa súvisiace s riadnym poskytovaním služieb predmetu tejto dohody.
2. Cena za jednotlivé služby predmetu dohody sú uvedené v Prílohe č. 2 tejto dohody. K cenám bude pripočítaná aktuálna sadzba DPH v zmysle platných právnych podmienok.
3. Zmluvné strany sa dohodli, Celková cena za riadne poskytnutý predmet dohody v súlade s predchádzajúcimi odsekmi 1 a 2 tohto článku dohody je maximálne vo výške:
4. Cena bez DPH: Eur
5. DPH ........ %: Eur

–––––––––––––––––––––––––––––––––––––––––––––––––––––––––––

1. **Cena s DPH: Eur**
2. Cena za služby predmetu dohody je konečná a nemenná, zahŕňa všetky priame a nepriame náklady poskytovateľa súvisiace s riadnym plnením predmetu dohody v zmysle príslušných právnych predpisov Slovenskej republiky a je platná a záväzná počas celej doby trvania tejto dohody.
3. Objednávateľ neposkytne zálohovú platbu za plnenie predmetu dohody.
4. Zmluvné strany potvrdzujú, že poskytovateľ je/nie je platiteľom DPH a objednávateľ nie je platiteľom DPH.
5. Ak sa poskytovateľ, ktorý v momente uzavretia tejto dohody nie je platiteľom DPH, stane po uzavretí tejto dohody platiteľom DPH, celková cena predmetu dohody alebo cena za jednotlivé služby predmetu uvedená v Prílohe č. 2 tejto dohody sa bude považovať za cenu s DPH od vzniku povinnosti poskytovateľa odvádzať DPH.
6. Dohodnutú cenu je možné meniť len na základe legislatívnych zmien, ktoré majú priamy vplyv na stanovenie ceny za konkrétnu poskytovanú službu predmetu dohody.
7. Zmeniť dohodnutú cenu je možné len po predchádzajúcej vzájomnej dohode zmluvných strán formou písomného dodatku k tejto dohode.
8. Náklady, ktoré vzniknú poskytovateľovi v súvislosti s obnovou plnej funkčnosti, prerušením alebo obmedzením prevádzky alebo zriadenia služby a náklady spojené so správou a údržbou jednotlivých technických zariadení, ktoré tvoria predmet dohody, znáša poskytovatel’ na svoje vlastné náklady.
9. Poskytovatel’ bude fakturovať mesačne cenu podľa skutočne poskytnutých služieb podľa tejto dohody za príslušný mesiac najskôr prvý pracovný deň v nasledujúcom kalendárnom mesiaci po kalendárnom mesiaci, v ktorom boli služby na základe tejto dohody poskytnuté.
10. Poskytovateľ vystaví pre objednávateľa faktúru za všetky poskytnuté služby v danom zúčtovacom období.
11. Úhrada za uskutočnené plnenie predmetu dohody sa skutoční bezhotovostne na účet poskytovateľa na základe predloženej faktúry poskytovateľa, ktorá je splatná do 14 dní odo dňa jej doručenia objednávateľovi. Dňom doručenia faktúry je deň zaevidovania faktúry v podateľni objednávateľa.
12. Každá faktúra musí obsahovať všetky náležitosti daňového dokladu v zmysle platných právnych predpisov, špecifikáciu ceny, odvolávka na číslo dohody a súpis poskytnutých služieb v zmysle tejto dohody. V prípade, ak faktúra nebude obsahovať predpísané náležitosti daňového dokladu alebo požadované náležitosti objednávateľa, resp. budú v nej uvedené nesprávne alebo neúplné údaje, objednávateľ je oprávnený vrátiť faktúru poskytovateľovi, ktorý je povinný faktúru upraviť resp. doplniť. U takto upravenej resp. doplnenej faktúry poskytovatel’ vyznačí novú lehotu splatnosti.
13. Poskytovateľ sa zároveň zaväzuje zasielať objednávateľovi informatívnu elektronickú súhrnnú faktúru čísla vo formáte .pdf. na všetky telefónne čísla a služby, ktoré sú poskytované. Táto súhrnná faktúra bude tiež obsahovať jednotlivé položky podľa čiastkových zmlúv.
14. Poskytovateľ sa zaväzuje k elektronickej súhrnnej faktúre priložiť podrobný elektronický výpis hovorov a správ za fakturačné obdobie (mesiac) na jednotlivé telefónne čísla.
15. Platby za riadne poskytnutú službu, resp. časť služby formou faktúr, v rozsahu jej časti, nemajú vplyv na záruky poskytované poskytovateľom a neplatia ako doklad o prevzatí riadne poskytnutie služieb, resp. časti služieb podľa tejto dohody.
16. Zmluvné strany sa dohodli, že poskytovateľ je oprávnený poveriť inú oprávnenú osobu (subdodávateľa) poskytnutím služby, resp. časti služby podľa tejto dohody len na základe predchádzajúceho písomného súhlasu objednávateľa. Pri poskytnutí služby inou osobou (subdodávateľom alebo dodávateľom subdodávateľa) má Poskytovateľ zodpovednosť ako keby službu poskytol sám.
17. V prípade, že poskytovateľ bude poskytovať službu resp. časť služby podľa tejto dohody subdodávateľmi, je povinný v termíne do 2 dní od vyžiadania objednávateľom, preukázať písomným potvrdením od ktoréhokoľvek subdodávateľa, že si splnil finančné záväzky voči nim v rozsahu vykonaných prác podľa tejto dohody, a že nemá voči nim žiadne záväzky vyplývajúce z tejto dohody po lehote splatnosti. V prípade, že takéto potvrdenie nepredloží, môže mu pozastaviť objednávateľ všetky ďalšie platby a to až do doby predloženia tohto potvrdenia od dotknutého subdodávateľa/ subdodávateľov alebo dodávateľa subdodávateľa.
18. Poskytovateľ berie na vedomie a súhlasí, že náležitosťou a podmienkou úhrady faktúr objednávateľom poskytovateľovi podľa tejto dohody je riadna úhrada faktúr zo strany poskytovateľa svojim subdodávateľom, čo preukáže poskytovateľ objednávateľovi na základe jeho osobitného vyžiadania výpisom z účtu a písomným potvrdením subdodávateľa predloženým ku dňu vystavenia faktúry.
19. V prípade poskytnutia služby, resp. časti služby podľa tejto dohody subdodávateľom poskytovateľa v zmysle predchádzajúceho ods. 18 tohto článku dohody, sa povinnosť preukázať riadnu úhradu faktúr svojmu dodávateľovi prenáša na základe platného zmluvného vzťahu podľa tejto dohody na poskytovateľa.
20. Ak pre prekážky na strane poskytovateľa nebude služba predmetu dohody poskytovaná, bude výška jej dohodnutej ceny krátená o čiastku prislúchajúcu na jeden deň poskytovania takejto služby vynásobená počtom dní trvania prekážky.

**Článok VII.**

**Zodpovednosť za vady**

1. Zodpovednosť zmluvných strán za škodu z porušenia povinností podľa tejto dohody sa riadi príslušnými ustanoveniami Obchodného zákonníka o náhrade škody.
2. Zmluvné strany sa dohodli, že poskytovateľ poskytuje záruku na kvalitu poskytovaných služieb pre objednávateľa počas celej doby platnosti tejto rámcovej dohody.
3. Objednávateľ sa zaväzuje, že prípadnú reklamáciu vady plnenia predmetu dohody, resp. jeho časti v zmysle tejto dohody uplatní bez zbytočného odkladu po jej zistení písomnou formou. Za písomnú formu sa pre účely reklamácie považuje aj zaslanie e-mailu na mailový kontakt poskytovateľa uvedený v článku I. tejto dohody.
4. Reklamácia poskytovaných služieb musí obsahovať:

3.1 číslo a dátum uzavretia rámcovej dohody a číslo faktúry, na základe ktorej boli reklamované služby poskytnuté,

3.2 špecifikácia reklamovaných služieb

3.3 kontaktné údaje povereného zamestnanca pre plnenie predmetu rámcovej dohody za objednávateľa, jeho telefonický a e-mailový kontakt.

**Článok VII.**

**Sankcie a náhrada škody**

1. V prípade porušenia povinností vyplývajúcich z tejto dohody sa zmluvné strany dohodli na nasledovných sankciách:
2. v prípade omeškania poskytovateľa s riadnym poskytnutím služby predmetu dohody, v požadovanom rozsahu a kvalite, poskytovateľ je povinný zaplatiť objednávateľovi za každý prípad zvlášť zmluvnú pokutu vo výške 0,05 % z ceny dohodnutej služby podľa tejto dohody, a to za každý i začatý deň omeškania;
3. za omeškanie objednávateľa so zaplatením faktúry za riadne a včas poskytnuté služby predmetu dohody, úrok z omeškania vo výške 0,05 % z dlžnej sumy za každý deň omeškania s platbou splatnej faktúry;
4. za opakované nesplnenie povinnosti poskytovateľa poskytnúť služby predmetu dohody v požadovanom rozsahu a obsahu riadne a včas alebo za opakované neuspokojivé poskytnutie služieb predmetu dohody je objednávateľ oprávnený odstúpiť od tejto dohody, pričom účinnosť odstúpenia nastáva dňom doručenia písomného oznámenia o odstúpení od tejto dohody.
5. Vznikom povinnosti poskytovateľa zaplatiť zmluvnú pokutu, ani jej skutočným zaplatením, nie je dotknutý nárok objednávateľa na náhradu škody, ktorá mu vznikla porušením povinnosti a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.
6. V prípade neuspokojivého poskytovania služieb predmetu dohody objednávateľ je oprávnený znížiť mesačnú cenu poskytnutých služieb za príslušný mesiac a požadovať náhradu škody, ktorú poskytovatel’ alebo subdodávateľ poskytovateľa alebo tretia osoba objednávateľovi svojím konaním alebo opomenutím spôsobí.

**Článok VIII.**

**Spoločné a záverečné ustanovenia**

1. Zmeny a doplnenia tejto dohody je možné vykonať len písomnými očíslovanými dodatkami k tejto dohode podpísanými oprávnenými zástupcami štatutárnych orgánov oboch zmluvných strán.
2. Zmluvné strany sa dohodli, že dohoda sa môže meniť v týchto prípadoch: zúženia alebo rozšírenie predmetu dohody, poskytnutých služieb naviac, zmena ceny služby. Všetky zmeny dohody počas jej trvania je možné urobiť výlučne v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Predmet dohody sa môže počas trvania dohody rozšíriť alebo zúžiť, ak je to pre objednávateľa najmä finančne výhodnejšie.
4. Poskytnutie služieb naviac je prípustné najmä z finančných dôvodov, technických príčin, a funkčnosti poskytovaných služieb.
5. Dôvody zmeny ceny služieb sú bližšie stanovené v článku V tejto dohody.
6. Pred uplynutím dohodnutej doby možno tento zmluvný vzťah ukončiť:
	1. kedykoľvek písomnou dohodou zmluvných strán;
	2. výpoveďou objednávateľa bez uvedenia dôvodu, pričom výpovedná lehota je 2 kalendárne mesiac a začína plynúť nasledujúcim dňom od doručenia výpovede poskytovateľovi.
7. Pre účely tejto dohody sa akékoľvek podanie, okrem objednávky a faktúry určené druhej zmluvnej strane považuje za doručené aj v prípade zaslania takéhoto podania poštou s doručenkou do vlastných rúk s opakovaným doručením na adresu sídla zmluvnej strany uvedenú v záhlaví tejto dohody. V prípade neprevzatia zásielky druhou zmluvnou stranou ani pri opakovanom doručení, sa považuje zásielka za doručenú tretí deň odo dňa jej uloženia na pošte a to aj v prípade, že sa druhá zmluvná strana sa o uložení zásielky nedozvedela.
8. Vzťahy zmluvných strán touto dohodou neupravené sa riadia príslušnými ustanoveniami Obchodného zákonníka, zákona o verejnom obstarávaní a ostatných všeobecne záväzných právnych predpisov Slovenskej republiky vo vzťahu na predmet a obsah tejto dohody.
9. V prípadoch, keď podľa ustanovení tejto dohody vzniká zmluvnej strane povinnosť zaplatiť zmluvnú pokutu, je poškodená zmluvná strana zároveň oprávnená požadovať náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.
10. Zmluvné strany nie sú oprávnené previesť práva a/alebo povinnosti z tejto dohody na tretie osoby bez predchádzajúceho písomného súhlasu druhej zmluvnej strany. V prípade zániku zmluvných strán predchádzajú práva a povinnosti z tejto dohody na ich prípadných nástupcov.
11. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto dohody. Dôvernými informáciami sa rozumejú informácie, ktorých poskytnutie tretej osobe zmluvnou stranou by mohlo byť v rozpore s oprávnenými záujmami druhej zmluvnej strany.
12. Zmluvné strany prehlasujú, že sú si vedomé existencie práv a povinností vyplývajúcich z ustanovenia § 47a a následne Občianskeho zákonníka v platnom znení a §5 zákona č.  211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 18/2018 Z. z. o ochrane osobných údajov a o zmene a doplnení niektorých zákonov a znení neskorších predpisov.
13. Táto dohoda nadobúda platnosť dňom jej podpisu oprávnenými zástupcami oboch zmluvných strán a účinnosť od dňa nasledujúceho po jej zverejnení na webovom sídle objednávateľa.
14. Zmluvné strany sa zaväzujú vzájomne sa informovať o akýchkoľvek skutočnostiach, ktoré môžu mať vplyv na plnenie tejto dohody.
15. Dohoda je vyhotovená v šiestich identických rovnopisoch, z ktorých po podpísaní oprávnenými zástupcami štatutárnych orgánov oboch zmluvných strán, obdrží Poskytovateľ dve a objednávateľ štyri vyhotovenia.
16. Zmluvné strany si túto dohodu pozorne prečítali a prehlasujú, že jej text im je zrozumiteľný, jeho význam zrejmý a určitý, a že táto dohoda je prejavom ich slobodnej a vážnej vôle a nebola uzavretá pod nátlakom ani za nevýhodných podmienok, čo potvrdzujú svojimi vlastnoručnými podpismi.
17. Neoddeliteľnými prílohami tejto dohody sú:

Príloha č. 1\_Opis predmetu zákazky

 Príloha č. 2\_Návrh na plnenie kritérií (súťažná ponuka) zo dňa ..........

V Bratislave, dňa: V ..........................., dňa:

Objednávateľ: Poskytovateľ:

.............................................................. .......................................................

 JUDr. Ing. Martin Kuruc

 strarosta